CELEX: 32020D1545
Language: ro
Date: 2020-10-19 00:00:00
Title: Decizia (UE) 2020/1545 a Consiliului din 19 octombrie 2020 privind semnarea, în numele Uniunii, și aplicarea cu titlu provizoriu a Acordului sub forma unui schimb de scrisori dintre Uniunea Europeană și guvernul Insulelor Cook privind prelungirea aplicării Protocolului de punere în aplicare a acordului de parteneriat în domeniul pescuitului sustenabil dintre Uniunea Europeană și guvernul Insulelor Cook

26.10.2020   
               
               
                  RO
               
               
                  Jurnalul Oficial al Uniunii Europene
               
               
                  L 356/7
               
            
         DECIZIA (UE) 2020/1545 A CONSILIULUI
         din 19 octombrie 2020
         privind semnarea, în numele Uniunii, și aplicarea cu titlu provizoriu a Acordului sub forma unui schimb de scrisori dintre Uniunea Europeană și guvernul Insulelor Cook privind prelungirea aplicării Protocolului de punere în aplicare a acordului de parteneriat în domeniul pescuitului sustenabil dintre Uniunea Europeană și guvernul Insulelor Cook
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 43, coroborat cu articolul 218 alineatul (5),
         având în vedere propunerea Comisiei Europene,
         întrucât:
         
                     (1)
                  
                  
                     Acordul de parteneriat în domeniul pescuitului sustenabil dintre Uniunea Europeană și guvernul Insulelor Cook (1) (denumit în continuare „acordul”), aprobat prin Decizia (UE) 2017/418 a Consiliului (2), a intrat în vigoare la 10 mai 2017. Protocolul de punere în aplicare a acordului (3) (denumit în continuare „protocolul”) a fost aplicat de la 14 octombrie 2016 (4), pentru o perioadă de patru ani.
                  
               
                     (2)
                  
                  
                     Protocolul expiră la 13 octombrie 2020.
                  
               
                     (3)
                  
                  
                     La 7 iulie 2020, Consiliul a autorizat Comisia să înceapă negocierile cu guvernul Insulelor Cook în vederea încheierii unui nou protocol de punere în aplicare a acordului.
                  
               
                     (4)
                  
                  
                     Până la finalizarea negocierilor pentru reînnoirea protocolului, Comisia a negociat, în numele Uniunii, un Acord sub forma unui schimb de scrisori între Uniunea Europeană și guvernul Insulelor Cook privind prelungirea aplicării Protocolului de punere în aplicare a acordului de parteneriat în domeniul pescuitului sustenabil dintre Uniunea Europeană și guvernul Insulelor Cook (denumit în continuare „acordul sub forma unui schimb de scrisori”) pentru o perioadă maximă de un an. Negocierile s-au încheiat cu succes și schimbul de scrisori a fost parafat la 29 iulie 2020.
                  
               
                     (5)
                  
                  
                     Scopul acordului sub forma unui schimb de scrisori este de a permite Uniunii și guvernului Insulelor Cook să colaboreze în continuare pentru a promova o politică sustenabilă în domeniul pescuitului și exploatarea responsabilă a resurselor piscicole în apele Insulelor Cook și pentru a permite navelor Uniunii să desfășoare activități de pescuit în apele respective.
                  
               
                     (6)
                  
                  
                     Acordul sub forma unui schimb de scrisori ar trebui semnat în numele Uniunii, sub rezerva încheierii sale la o dată ulterioară.
                  
               
                     (7)
                  
                  
                     Pentru a asigura continuitatea activităților de pescuit ale navelor Uniunii în apele Insulelor Cook, acordul sub forma unui schimb de scrisori ar trebui să se aplice cu titlu provizoriu până la finalizarea procedurilor necesare pentru intrarea sa în vigoare,
                  
               ADOPTĂ PREZENTA DECIZIE:
         
            Articolul 1
            Se autorizează semnarea, în numele Uniunii, a Acordului sub forma unui schimb de scrisori dintre Uniunea Europeană și guvernul Insulelor Cook privind prelungirea aplicării Protocolului de punere în aplicare a acordului de parteneriat în domeniul pescuitului sustenabil dintre Uniunea Europeană și guvernul Insulelor Cook, sub rezerva încheierii acordului sub forma unui schimb de scrisori menționat (5).
         
         
            Articolul 2
            Președintele Consiliului este autorizat să desemneze persoana împuternicită sau persoanele împuternicite să semneze acordul sub forma unui schimb de scrisori în numele Uniunii.
         
         
            Articolul 3
            Acordul sub forma unui schimb de scrisori se aplică cu titlu provizoriu, în conformitate cu punctul 6, începând cu 14 octombrie 2020 sau de la orice altă dată ulterioară datei semnării sale (6), până la finalizarea procedurilor necesare pentru intrarea sa în vigoare.
         
         
            Articolul 4
            Prezenta decizie intră în vigoare la data adoptării.
         
         
            Adoptată la Luxemburg, 19 octombrie 2020.
            
               
                  Pentru Consiliu
               
               
                  Președintele
               
               J. KLOECKNER
            
         
         
            (1)  JO L 131, 20.5.2016, p. 3.
         
            (2)  Decizia (UE) 2017/418 a Consiliului din 28 februarie 2017 privind încheierea, în numele Uniunii Europene, a Acordului de parteneriat în domeniul pescuitului sustenabil între Uniunea Europeană și guvernul Insulelor Cook și a protocolului de punere în aplicare a acestuia (JO L 64, 10.3.2017, p. 1).
         
            (3)  Protocol de punere în aplicare a Acordului de parteneriat în domeniul pescuitului sustenabil între Uniunea Europeană și guvernul Insulelor Cook (JO L 131, 20.5.2016, p. 10).
         
            (4)  JO L 289, 25.10.2016, p. 1.
         
            (5)  Textul acordului sub forma unui schimb de scrisori se atașează la prezenta decizie.
         
            (6)  Data de la care acordul sub forma unui schimb de scrisori se va aplica cu titlu provizoriu va fi publicată în Jurnalul Oficial al Uniunii Europene de către Secretariatul General al Consiliului.